Mike James

Maikas Džeimsas (pilnas vardas Maiklas Peris Džeimsas, Michael Perry James, g. 1990 m. rugsėjo 18 d.) – Jungtinių Valstijų krepšininkas, įžaidėjas.

Gimė Portlande. Lankė Portlando „Granto“ mokyklą, žaidė jos komandoje. 2008 m. su ja laimėjo Oregono mokyklų čempionatą. Vėliau rungtyniavo už Rytų Arizonos koledžo (Tečeris) komandą, 2010–2012 m. – už Lamaro universitetą (Bomontas, Teksasas).

Profesionalo karjerą pradėjo 2012 m. Zagrebo klube. Vėliau rungtyniavo Izraelyje, Italijoje, Graikijoje, o 2014 m. pasirašė sutartį su „Eurolygos“ komanda – Vitorijos „Baskonia“. Su ja 2015–2016 m. sezone pasiekė 4 vietą. 2016 m. perėjo į „Panathinaikos“ ir tapo vienu svarbiausių komandos lyderių.

2017 m. Džeimsas išvyko į NBA: sėkmingai pradėjo rungtyniauti Finikso „Suns“, sudarė su ja metų kontraktą, bet gruodį buvo atleistas. Sužaidė keletą varžybų už N. Orleano „Pelicans“, bet vasarą jau grįžo į „Panathinaikos“. 2018 m. sudarė ilgametę sutartį Milano „Olimpia“, sužaidė sėkmingą sezoną, bet 2019 m. Etorei Mesinai stojus už komandos vairo, kontraktas buvo nutrauktas. 2019 m. perėjo į Maskvos „CSKA“. Po sėkmingo sezono, 2020 m. pasirašė 3 metų sutartį, bet 2021 m. žiemą įsivėlė į konfliktą su treneriu Dmitriu Itudžiu ir paliko komandą.Mike’as Jamesas: apie konfliktą su Itoudžiu, susitikimą su Nashu ir norą nusimesti atsakomybę, basketnews.lt Sezoną užbaigė Bruklino „Nets“. 2021 m. tapo „Eurolygos“ debiutantų „Monako“ žaidėju.

2024 m. kovo 7 d., aplenkęs Vasilį Spanulį, M. Džeimsas tapo rezultatyviausiu visų naujosios Eurolygos laikų žaidėju.Naujas karalius: Jamesas – rezultatyviausias visų laikų Eurolygos žaidėjas, basketnews.lt

Maikas Džeimsas pasižymi gebėjimu išpildyti sudėtingus metimus iš 3 taškų zonos bei atlikti tolimus rezultatyvius perdavimus.

 Laimėjimai 
 Alfonso Fordo apdovanojimas: 2019 m.
 Italijos krepšinio supertaurė: 2018 m.
 Graikijos krepšinio lyga: 2017, 2018 m.
 Graikijos krepšinio taurė: 2017 m.
 Prancūzijos krepšinio taurė: 2026 m.
 LNB Pro A: 2023, 2024 m.
 Įspūdingiausias Graikijos lygos žaidėjas: 2017 m. Πιο θεαματικός παίκτης της Stoiximan.gr Basket League ο Τζέιμς 
 Eurolygos MVP: 2024 m.[https://www.basketnews.lt/news-206203-mikeas-jamesas-eurolygos-sezono-mvp.html 
Mike’as Jamesas – Eurolygos sezono MVP], basketnews.lt

 Šaltiniai 

Kategorija:JAV krepšininkai